**Мектепалды даярлық тобының технологиялық картасы.**

**Қазақ тілі мұғалімі:** Кумарова Назым Советхановна

**Білім беру саласы:** «Коммуникация»

**Ұйымдастырылған оқу іс-әрекетінің түрі:** «Қазақ тілі»

**Тақырыбы:** Жеміс-жидектер

**Мақсаты:** Жаңа сөздерді меңгерте отырып, жеміс-жидектерді дағдыландыру. Көкөністер мен жемістерді бір-бірінен ажырата білуге үйрету. Балаларды еңбекқорлыққа, тазалыққа, ұқыптылыққа тәрбиелеу. **Негізгі меңгеретін сөздер:** Алма, алмұрт, жүзім, өрік,шие

**Қолданылатын көрнекі құралдар:** жеміс-жидектер суреттері, муляждар, қуыршақ Айсұлу, компьютер, слайд.

**Қажетті құрал-жабдықтар:** жұмыс-дәптері, үлестірмелі материал.

**Әдіс-тәсілдер:** түсіндірме, сұрақ – жауап,ойын, практикалық

|  |  |  |
| --- | --- | --- |
| **Іс - әрекет кезеңдері** | **Педагогтың іс - әрекеті** | **Балалардың****іс - әрекеті** |
| **Мотивациялық – қозғаушылық** | **Сәлемдесу.****Шаттық шеңбері**Қайырлы таң! Алтын күн!Қайырлы таң! Көк аспан!Қайырлы таң! Жан достар!Қайырлы таң! - Қане, балалар, орындарымызға отырайық! -Балалар, естіп тұрсыңдар ма? Бізге қонақ келіп тұрған сияқты.*(Қонаққа Айсұлу деген қуыршақ келеді. Қолында жеміс-жидектердің муляждары салынған себет бар)*-Балалар, қонағымызбен амандасайық!-Балалар, Айсұлу бізге себетпен жеміс-жидектер алып келіпті. Ол бізбен бірге жеміс-жидектерді қазақша атап үйренгісі келеді екен.-Айсұлуға көмектесеміз бе?-.Біз өткен ҰОІӘ-ндегі «Көкөніс» атауларын қайталап, Айсұлуға қазақша айтып берейікші!  | - Сәлеметсіз бе! - Здравствуйте!-Good moning!Балалар педагогпен бірге шаттық шеңберін орындайды.Балалар қонақпен үш тілде амандасады.-Ия!-Күз мезгілі!Көкөністердің атауларын қайталайды. |
| **Ұйымдастыру-шылық-ізденістік** | -Балалар, бүгін «Жемістер» тақырыбымен Айсұлумен бірге танысайық!**Суретпен жұмыс.** Жемістердің қазақша атауларын атау.**Себеттегі жемістер**Педагог балаларды жұмыс-дәптердегі «Мынау-алма» тақырыбына арналған оқу іс-әрекетінің үлгісімен таныстырады. 1-тапсырмадағы сурет бойынша балаларды жеміс-жидектердің түрімен *(алма, алмұрт, шие, өрік, жүзім)* таныстырады.2-тапсырмадағы сурет бойынша жеміс-жидектерді атауларын қайталайды, қайсысы үлкен, қайсысы кішкентай екенін ажыратқызады.**Сергіту сәті**Тербеледі ағаштар,Алдымнан жел еседі,Кіп-кішкентай ағаштар,Үп-үлкен боп өседі.-Балалар, Айсұлу бізге қызықты бір тапсырма алып келіпті. Бірге тапсырманы орындаймызба?**Дид.ойын: «Жемістің түсін анықтау»**Мақсаты: берілген нәрселердің ішінен артығын тауып, алған білімдерін тексеру.**Дид.ойын: «Жемістерді муляждар арқылы анықтау»**Мақсаты: жемістер мен көкөністерді ажырата білуге үйрету.Шарты: жеміс атауларын муляждар арқылы айту.Айсұлу: -Жарайсыңдар, балалар! Сендермен бірге ойын ойнаған қатты ұнады! Сендермен бірге тағы бір тапсырма орындағым келіп тұр!**Тапсырма: Компот пен тосап»**Шарты: берілген қағаздағы жемістер мен көкөністердің трафареттерінің ішінен өздерінің сүйікті жемісін немесе көкөнісін таңдап, қарындашпен бояу. | Балалар педагогпен бірге жеміс атауларын қайталайды.Топтағы балалар «Алма, алмұрт үлкен», «шие, өрік кішкентай»,-деп жеке-жеке, хормен бірнеше рет қайталайды.Балалар мәтінге сай дене қимылдарын көрсетеді.-Ия!Балалар берілген төрт нәрсенің ішінен артығын тауып, неге артық екенін түсіндіреді.Балалар жемістер мен көкөністерді екі себетке бөліп салады.Балалар берілген тапсырманы қызыға орындайды. |
| **Рефлексиялық- түзетушілік** | Айсұлу: - Балалар, менің қайтатын уақытым болды. Сендермен бірге жемістер атауларын қазақша үйреніп, қызықты тапсырмалар орындадық. Рахмет сендерге! Сендерге арнап алып келген кішкене сыйлығым бар (Кәмпиттер тарату). Сау болыңыздар!Сұрақ-жауап-Балалар, бүгін бізге кім қонаққа келді?-Бүгін қандай жаңа тақырыппен таныстық?-Қандай жемістердің қазақша атауларын білесіңдер?-Жарайсыңдар, балалар! Осымен ашық ҰОІӘ аяқталды.-Сау болыңыздар! | Балалар қуыршақ Айсұлумен қоштасады.Балалар сұрақтарға жауап береді.-Қуыршақ Айсұлу.-Жемістер-Алма, алмұрт, жүзім, анар, өрік, шие |

**Күтілетін нәтиже:**

**Біледі:** суретке қарап жемістердің атауларын ажырата біледі.

**Игереді:** *алма, алмұрт, жүзім, , өрік, шие* сөздерін игереді.

**Меңгереді:** жеміс-жидектердің түрлерін, қайсысы үлкен, қайсысы кішкентай екенін меңгереді.